*Prilog 4.- nacrt ugovora*

**NACRT UGOVORA O KONCESIJI**

OPĆINA ŠODOLOVCI, OIB: 62765405304, Ive Andrića 3, 31216 Šodolovci, koju zastupa općinski načelnik Mile Zlokapa, dipl.ing. (u daljnjem tekstu: davatelj koncesije)

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ iz \_\_\_\_\_\_\_\_\_\_\_\_\_\_\_\_\_\_\_\_\_\_\_, MB: \_\_\_\_\_\_\_\_\_\_\_, OIB: \_\_\_\_\_\_\_\_\_\_\_\_\_\_\_\_\_\_

zastupan po \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(u daljnjem tekstu: koncesionar), zaključuju sljedeći

**U G O V O R O K O N C E S I J I**

**za obavljanje javne usluge prikupljanja, odvoza i zbrinjavanja miješanog komunalnog otpada**

**sa područja Općine** **Šodolovci**

**Članak 1.**

Općina Šodolovci (u daljnjem tekstu: davatelj koncesije) daje koncesiju za obavljanje javne usluge prikupljanja, odvoza i zbrinjavanja miješanog komunalnog otpada sa područja Općine Šodolovci (naselja: Ada, Koprivna, Palača, Paulin Dvor, Petrova Slatina, Silaš i Šodolovci) tvrtki \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ iz\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (u daljnjem tekstu: koncesionar).

Javna usluga prikupljanja, odvoza i zbrinjavanja miješanog komunalnog otpada podrazumijeva prikupljanje tog otpada na području Općine Šodolovci putem spremnika od pojedinih korisnika i prijevoz tog otpada do ovlaštene osobe za zbrinjavanje i obradu tog otpada.

**Članak 2.**

Prikupljanje miješanog komunalnog otpada koncesionar je dužan obavljati tri (3) puta mjesečno te prikupljeni otpad zbrinuti sukladno pozitivnim zakonskim propisima.

Koncesionar je dužan jedanput (1) mjesečno od korisnika prikupljati papir i plastiku, te prikupljeni otpad zbrinuti sukladno pozitivnim zakonskim propisima. Navedene vrste otpada koncesionar je dužan prikupljati putem plastičnih spremnika ili vreća sa svojim logotipom.

Plastične spremnike za miješani komunalni otpad osigurava koncesionar, prilikom čega isti nije dužan o svom trošku izvršiti zamjenu oštećenog ili uništenog spremnika ukoliko je isti oštećen ili uništen krivnjom korisnika, te u slučaju dostave i zamjene spremnika ima pravo na naplatu odgovarajućih troškova.

Po isteku ovog ugovora, koncesionar ima pravo povrata kanti/spremnika za otpad od svih fizičkih i pravnih osoba koje su preuzele iste.

Pored navedenog, koncesionar je dužan prikupljati i zbrinjavati staklo, metal i tekstil, i to putem spremnika na „zelenim otocima“ koji će postaviti u svako naselje, uz dinamiku odvoza dogovorno s Općinom Šodolovci. Odgovarajući spremnici na „zelenim otocima“ biti će osigurani dogovorno između ugovornih strana.

**Članak 3.**

Način sakupljanja, odvoza i zbrinjavanja biorazgradivog komunalnog otpada sa područja Općine Šodolovci određeno je Odlukom o načinu pružanja javne usluge prikupljanja miješanog komunalnog otpada i biorazgradivog komunalnog otpada na području Općine Šodolovci (u daljnjem tekstu: Odluka).

Koncesionar je u svojem poslovanju dužan pridržavati se odredbi istoga.

Navedeno predstavlja osnovu za izmjenu/dopunu ovog Ugovora o koncesiji.

**Članak 4.**

Koncesionar je dužan vršiti prijevoz krupnog (glomaznog) otpada jedanput (1) puta godišnje sukladno zakonskim odredbama te prikupljeni otpad zbrinuti sukladno odredbama Zakona o održivom gospodarenju otpadom.

Cijena prijevoza i zbrinjavanja krupnog (glomaznog) otpada sadržana je u cijeni prikupljanja miješanog komunalnog otpada.

U cijenu javne usluge uvršteni su i troškovi sakupljanja, prijevoza, obrade i zbrinjavanja otpada iz kontejnera zapremine 1100 l na mjesnim grobljima u svim naseljima Općine Šodolovci te ispred javnih zgrada u vlasništvu Općine Šodolovci, koji će se prikupljati četiri puta mjesečno (3+1).

**Članak 5.**

Koncesija se daje na rok od pet (5) godina, računajući od dana stupanja na snagu ovog ugovora o koncesiji.

Ovaj ugovor o koncesiji stupa na snagu \_\_\_\_\_\_\_\_\_\_\_\_\_. godine.

**Članak 6.**

Koncesionar je dužan plaćati naknadu za koncesiju od \_\_\_\_\_ % u odnosu na bruto naplaćene usluge.

Naknadu iz prethodne stavke ovog članka koncesionar se obvezuje uplaćivati polugodišnje, prilikom čega se u obzir uzima kalendarski period obračuna, na žiro račun Općine Šodolovci, broj: HR5325000091861400006 i to u roku od 30 dana od isteka obračunskog razdoblja.

Naknadu za koncesiju koncesionar je dužan uplatiti u Proračun Općine Šodolovci, s time da posljednja rata naknade za koncesiju mora biti uplaćena do isteka roka na koji je koncesija dana.

U slučaju zakašnjenja u plaćanju godišnje naknade koncesionar plaća zakonsku zateznu kamatu.

Naknada za koncesiju prihod je Proračuna Općine Šodolovci. Ako koncesionar ne plati naknadu za koncesiju u određenom roku, svakom sljedećom uplatom, neovisno o tome što je koncesionar označio da se tom uplatom plaća, smatra se da se najprije podmiruje zaostali dug po redoslijedu dospijeća i to tako da se prvo podmiruju troškovi, zatim iznos obračunate zakonske zatezne kamate i napokon iznos dospjele naknade za koncesiju.

Općina Šodolovci ima pravo izvršiti kontrolu točnosti obračuna naknade za koncesiju.

**Članak 7.**

Rokovi plaćanja naknade za koncesiju iz članka 3. ovog Ugovora smatraju se bitnim uvjetom ugovora te davatelj koncesije zadržava pravo da u slučaju nepoštivanja istih jednostrano raskine ovaj Ugovor uz pravo potraživanja naknade štete koja bi uslijed toga nastala davatelju koncesije.

**Članak 8.**

Cijena javne usluge određuje se kao zbroj cijene obvezne minimalne javne usluge, umnoška jedinične cijene pražnjenja volumena spremnika i broja pražnjenja te ugovorene kazne.

Koncesionar će izvršenu uslugu prikupljanja, odvoza i zbrinjavanja miješanog komunalnog otpada naplatiti prema cjeniku usluga koji je sastavni dio ponude koncesionara i ovog ugovora kako slijedi:

|  |  |  |  |  |  |  |
| --- | --- | --- | --- | --- | --- | --- |
| **DOMAĆINSTVA** | | | | | | |
| **Veličina spremnika** | **Jedinična cijena bez PDV-a①** | **Jedinična cijena s PDV-om②** | **Jedinična cijena bez PDV-a③** | **Jedinična cijena s PDV-om④** | **Cijena obvezne minimalne javne usluge u slučaju kućnog kompostiranja** | **Cijena minimalne javne usluge u slučaju korištenja usluge prikupljanja biootpada** |
| **120 l** |  |  |  |  |  |  |
| **240 l** |  |  |  |  |  |  |

|  |  |  |  |  |  |  |
| --- | --- | --- | --- | --- | --- | --- |
| **PRAVNE OSOBE (POSLOVNI SUBJEKTI)** | | | | | | |
| **Veličina spremnika** | **Jedinična cijena bez PDV-a①** | **Jedinična cijena s PDV-om②** | **Jedinična cijena bez PDV-a③** | **Jedinična cijena s PDV-om④** | **Cijena obvezne minimalne javne usluge u slučaju kućnog kompostiranja** | **Cijena minimalne javne usluge u slučaju korištenja usluge prikupljanja biootpada** |
| **120 l** |  |  |  |  |  |  |
| **240 l** |  |  |  |  |  |  |
| **1100 l** |  |  |  |  |  |  |
| **5 m³** |  |  |  |  |  |  |
| **7 m³** |  |  |  |  |  |  |

**①jedinična cijena pražnjenja volumena spremnika miješanog/biorazgradivog komunalnog otpada izražena u kunama bez PDV-a**

**②jedinična cijena pražnjenja volumena spremnika miješanog/biorazgradivog komunalnog otpada izražena u kunama sa PDV-om**

**③jedinična cijena pražnjenja volumena spremnika biootpada izražena u kunama bez PDV-a**

**④jedinična cijena pražnjenja volumena spremnika biootpada izražena u kunama sa PDV-om**

Ukoliko za stambene objekte s više domaćinstava ili nepristupačna područja ugovorne strane odrede postavljanje spremnika zapremnine 1100 lit., primjenjivati će se naknada za spremnik od 120 lit. po domaćinstvu.

Koncesionar se obvezuje se na neto cijene iz stavke 1. ovog članka primjenjivati zakonski propisanu visinu stope poreza na dodanu vrijednost (PDV), bez posebnog odobrenja davatelja koncesije.

**Članak 9.**

Koncesionar je dužan obračunati cijenu javne usluge prikupljanja miješanog komunalnog otpada na način kojim se osigurava primjena načela „onečišćivač plaća“, ekonomski održivo poslovanje te sigurnost, redovitost i kvalitetu pružanja te usluge sukladno odredbama Zakona o održivom gospodarenju otpadom, uredbe iz članka 29. stavka 10. Zakona i Odluke.

Koncesionar je dužan korisniku usluge obračunavati cijenu javne usluge prikupljanja miješanog komunalnog otpada razmjerno količini predanog otpada u obračunskom razdoblju, pri čemu je kriterij količine otpada u obračunskom razdoblju volumen spremnika otpada i broj pražnjenja spremnika sukladno Odluci.

**Članak 10.**

Koncesionar je dužan u cijenu javne usluge prikupljanja miješanog komunalnog otpada uključiti sljedeće troškove: troškove nabave i održavanja opreme za prikupljanje otpada, troškove prijevoza otpada, troškove obrade i zbrinjavanja otpada te druge troškove propisane uredbom iz članka 29. stavka 10. Zakona.

Koncesionar, sukladno odredbama članka 33. stavka 1,2. i 4. Zakona o održivom gospodarenju otpadom, uredbe iz članka 29. stavka 10. Zakona i odluke iz članka 30. stavka 7. Zakona, cjenikom određuje visinu jedinične cijene za volumen spremnika otpada.

Koncesionar je dužan prije primjene cjenika, odnosno izmjene cjenika pribaviti suglasnost izvršnog tijela Općine Šodolovci sukladno odredbama članka 33. Zakona o održivom gospodarenju otpadom.

**Članak 11.**

Davatelj koncesije ostavlja otvorenim mogućnost sklapanja dodatka ugovora o koncesiji sa odabranim davateljem usluge (koncesionarom) u okviru mogućnosti utvrđenih Zakonom o koncesijama, a radi izvršavanja obveza Općine Šodolovci utvrđenih člankom 35. Zakona o održivom gospodarenju otpadom te ostalih propisa vezanih uz gospodarenje otpadom.

Davatelj koncesije će predati koncesionaru obavljanje poslova iz članka 35. stavak 10. Zakona o održivom gospodarenju otpadom kada se za to steknu odgovarajući uvjeti, prilikom čega će troškovi tih poslova biti uključeni u cijenu prikupljanja miješanog komunalnog otpada sa područja Općine Šodolovci, te isti ujedno predstavljaju osnovu za izmjenu/dopunu ovog ugovora o koncesiji.

**Članak 12.**

U slučaju izmjene vrste usluge, cijena će se utvrditi aneksom ugovora o koncesiji, na osnovi odluke Općinskog vijeća Općine Šodolovci.

Koncesionar je dužan pri promjeni cijene usluga pribaviti prethodnu suglasnost od strane izvršnog tijela Općine Šodolovci na način propisan odredbom članka 33. Zakona o održivom gospodarenju otpadom („Narodne novine“ broj 94/13 i 73/17).

**Članak 13.**

U slučaju izmjene vrste ili obujma usluge, cijena će se utvrditi aneksom ugovora o koncesiji, na osnovi odluke općinskog vijeća Općine Šodolovci.

Koncesionar ima posebno opravdani razlog predložiti promjenu ugovorenih cijena u slučaju uvođenja novih usluga za korisnike koje zahtijevaju financijska ulaganja koncesionara, promjene uvjeta i cijene zbrinjavanja odnosno obrade otpada za 5 %, povećanja cijene dizel goriva za 5 %, promjene prosječne plaće u Republici Hrvatskoj za 5 %, povećanje tečaja EUR-a prema tečajnoj listi HNB-a za 5 % te uslijed povećanih financijskih ulaganja koncesionara proizašlih iz primjene zakonskih propisa iz područja gospodarenja otpadom.

Kao referentna vrijednost troškova iz prethodne stavke ovog članka primjenjuju se cijene istih koje vrijede na dan sklapanja ovog Ugovora o koncesiji.

**Članak 14.**

Koncesionar se obavezuje javnu uslugu za koju mu je dana koncesija obavljati trajno i kvalitetno, sukladno odredbama Zakona o održivom gospodarenju otpadom i drugim podzakonskim propisima te općim aktima Općine Šodolovci i ne može uskratiti izvršavanje usluge ni pod kojim uvjetima, osim u slučaju nastupa okolnosti na koje koncesionar ne može utjecati.

**Članak 15.**

Davatelj koncesije ima pravo nadzirati način obavljanja komunalnih usluga za koje je dana koncesija, te koncesionara upozoravati na uočene nedostatke i tražiti da usluge budu izvršene sukladno odredbama ovoga Ugovora.

**Članak 16.**

Koncesionar je obvezan miješani komunalni otpad te krupni (glomazni) otpad prikupljen na području Općine Šodolovci zbrinuti sukladno odredbama Zakona o održivom gospodarenju otpadom (“Narodne novine” broj 94/13 i 73/17).

**Članak 17.**

Koncesionar je dužan izvješće o radu podnijeti Općinskom vijeću Općine Šodolovci do 31. ožujka tekuće godine za prethodnu kalendarsku godinu i dostaviti ga Agenciji sukladno članku 32. stavku 5. Zakona o održivom gospodarenju otpadom.

**Članak 18.**

Koncesija prestaje:

1. ispunjenjem zakonskih uvjeta,

2. raskidom ugovora o koncesiji zbog javnog interesa,

3. jednostranim raskidom ugovora o koncesiji,

4. pravomoćnošću sudske odluke kojom se ugovor o koncesiji utvrđuje ništetnim ili se poništava

5. u slučajevima određenima ugovorom o koncesiji,

6. u slučajevima određenima posebnim zakonom.

**Članak 19.**

Davatelj koncesije može jednostrano raskinuti ugovor o koncesiji u sljedećim slučajevima:

1. ako koncesionar nije platio naknadu za koncesiju više od dva puta uzastopno ili općenito neuredno plaća naknadu za koncesiju,
2. ako koncesionar ne pruža javne usluge prema pravilima struke,
3. ako koncesionar ne provodi propisane mjere i radnje nužne radi zaštite općeg, odnosno javnog dobra, te radi zaštite prirode i kulturnih dobara,
4. ako je koncesionar dao netočne podatke u ponudi temeljem kojih se utvrđivalo ispunjenje uvjeta sposobnosti određenih u dokumentaciji za nadmetanje,
5. ako koncesionar svojom krivnjom ne započne s izvršavanjem ugovora o koncesiji ili njegovog dijela u ugovorenom roku,
6. ako koncesionar obavlja i druge radnje u suprotnosti s ugovorom o koncesiji ili propušta obaviti dužne radnje utvrđene ugovorom o koncesiji,
7. ako je koncesionar prenio na treću osobu svoja prava iz ugovora o koncesiji suprotno odredbama Zakona o koncesijama i ugovora o koncesiji,
8. ako koncesionar ne dostavi novo odgovarajuće jamstvo koje davatelj koncesije zatraži na temelju čl. 55. st. 10. Zakona o koncesijama,
9. u drugim slučajevima u skladu s odredbama ugovora o koncesiji i odredbama zakona kojima se uređuje opći upravni postupak.

**Članak 20.**

Prije jednostranog raskida ugovora o koncesiji, davatelj koncesije mora prethodno pisanim putem upozoriti koncesionara o takvoj svojoj namjeri te mu odrediti primjereni rok za otklanjanje razloga za raskid ugovora o koncesiji i za izjašnjavanje o tim razlozima.

Ako koncesionar ne otkloni razloge za raskid ugovora o koncesiji u roku iz prethodnog stavka ovoga članka davatelj koncesije raskinut će ugovor o koncesiji.

U slučaju jednostranog raskida ugovora o koncesiji od strane davatelja koncesije, davatelj koncesije ima pravo na naknadu štete koju mu je prouzročio koncesionar u skladu s općim odredbama obveznog prava. Prihodi od naplate štete uzrokovanih radnjama koncesionara iz prethodnog članka ovoga Ugovora, pripada proračunu Općine Šodolovci.

**Članak 21.**

Koncesionar može u slučaju nastupa opravdanih okolnosti zbog kojih je istome pružanje javne usluge onemogućeno ili znatno otežano, jednostrano raskinuti ovaj ugovor o koncesiji.

Koncesionar zadržava pravo jednostranog raskida ovog Ugovora o koncesiji u skladu s općim odredbama obveznog prava.

Koncesionar će davatelju koncesije, u slučaju nastupa okolnosti iz prethodne stavke ovog članka, dostaviti pisanu obavijest o raskidu Ugovora, prilikom čega otkazni rok u tom slučaju iznosi 60 dana od dana primitka pisane obavijesti.

**Članak 22.**

Za sve ono što nije regulirano odredbama ovog Ugovora, primjenjivat će se odredbe Zakona o obveznim odnosima.

Izmjene i dopune ovog Ugovora također su podložene odredbama zakonskih propisa koje reguliraju gospodarenje otpadom i njima vezanih propisa.

**Članak 23.**

Ugovorne strane suglasne su da će sve sporove proizašle iz ovog Ugovora rješavati sporazumno, a ukoliko to neće biti moguće ugovara se mjesna nadležnost Trgovačkog suda prema sjedištu davatelja koncesije.

**Članak 24.**

Ugovorne strane suglasno utvrđuju da je koncesionar davatelju koncesije dostavio instrument osiguranja naplate naknade za koncesiju te naknade moguće štete nastale zbog neispunjenja obveza iz ugovora o koncesiji, u obliku bjanko zadužnice ovjerene od javnog bilježnika, na iznos od 100.000,00 kn.

Davatelj koncesije dužan je instrument iz prethodnog stavka ovog članka pohraniti na prikladnom mjestu i čuvati za vrijeme trajanja ugovora o koncesiji u skladu sa Zakonom.

**Članak 25.**

Ovaj Ugovor sastavljen je u pet (5) istovjetnih primjeraka od kojih svaka ugovorna stranka zadržava dva (2) primjerka za svoje potrebe, dok se jedan (1) primjerak od strane davatelja koncesije dostavlja Ministarstvu financija.

**DAVATELJ KONCESIJE: KONCESIONAR:**

**OPĆINA ŠODOLOVCI**

**OPĆINSKI NAČELNIK**

**Mile Zlokapa, dipl.ing.**

KLASA: 363-02/18-01/8

URBROJ: 2121/11-18-

Šodolovci, \_\_\_\_\_\_\_\_\_\_\_\_\_\_\_.